text:
Kan fimkhurna tur thil tlem azawng thlirho ila.
1. Tattoo :
Tattoo hi hun engemawti kalta atang khan thalaite’n intihchangkan nan intih tunlai nan chhut kan uar hle mai a. Amaherawhchu tattoo hi tunlai thil thar rawn chhuak ni lovin, hmanlai atanga an lo chin tawh a ni. Chung lo ching hmasate chu ringlo mi, ramhuai biate, Baal pathian bia te, thingbul lungbul be thinte, hringeite an ni tlangpui. Tin, heavy metal star te, biker te, gang rual te pawhin an ching nasa hle.
Anih chuti a nih si chuan keini’n kan lo chin ve ngawt hi a dik em? Kan Bible chuan “Do not cut your bodies for the dead of put tattoo marks on yourselves” (Leviticus 19:28) a ti. Chuvangin, Kristiante chuan Bible in ti lo tura min hrilh chu kan ti tur a ni lo ang.
2. Horoscope :
Tunlaia thalaite’n kan buaipui tak pakhat chu ‘Horoscope’ hi a ni. Horoscope hi dawithamna chikhat niin milem (ni, thla leh arsi) be tute’n an thlarau zawl atanga lo chhuak a ni. “Arsi zir mite, mifingte siam alawm” i ti maithei. Mahse, kan Bible chuan “A siamtu biak aiin a siama chu biain, a rawng an bawl ta zawk a” a ti. (Rom 1:25).
Chuti a nih si chuan arsi, ni leh thlate siamtu ‘Pathian chibai buk’ aiin a thil siam chibai lo bukna a lo ni reng a nih chu. Kan fimkhur a va pawimawh em! Keini chuan kan hmathlir (future) atan Horoscope aia ‘rintlak Pathian kan nei’ tih hi kan hre reng dawn nia.
3. Emo :
‘Emo’ tih tawngkam hi tunlaia band lar tak ‘Tokyo Hotel’ atanga kan uar thar niin a lang. A nihna takah chuan ‘Emo’ tih tawngkam hi ‘Hardcore punk’ music atanga rawn zichhuak niin, ‘Emo music’ hrim hrim hi D.C. Hardcore punk hunlai, Rites of Spirit band (America) atanga kum 1980 vel atanga rawn chhuak a ni a. ‘Emo’ tih hi ‘Emotive Hardcore’ emaw, ‘Emotion’ ti paw’n a sawi theih awm e.
Zirmite leh chikmite chuan “Emo ho chu mahni inlabing, mahnia zia inti nei hrang leh mahni hriselna aia incheina ngaipawimawhho” tiin an sawi a. ‘Emo’ haircut hi 2000 A.D. vel atanga rawn chhuak niin an incheinaah pawh tight jeans, T-shirt (music band lem chuang) leh converse pheikhawk te an uar hle a, ‘Emo boy’ leh ‘Emo girl’ te hian make-up an uar hle bawk.
Tunlai hian Emo style lo copy a inchei thalaite kan tam ta hle mai. An style lo copy a, ‘It’s my life’ lo tih ve ngawt hi Kristiante tih tur em ni dawn? I Kor. 6:19-20 ah chuan, “Mahni ta pawh in ni lo a, mana lei in ni asin..” a ti. Chuti a nih chuan ‘It’s my life’ ti ngam tur kan ni dawn em ni? Rom 12:1-2 ah chuan, “He khawvel dan ang hian awm suh ula..” a ti a. Chuti a nih chuan Kristiante tih a mawia kan inchei a tul a ni. Tunlaina hian thalaite hi min tlan khalh lo se, thalaite hian tunlaina hi i tlansan ang u.
4. Om sign :
Tunlaiin hetiang inziahna T-shirt tam tak a awm a, kan nulate zingah pawh hetiang awmna ha hi tam tak an awm a ni. Hei hi ‘Om pathian’ sign, Hindu ho pathian serh leh sang a nih avangin Kristiante chuan nalh hle mahse kan hak loh ngam a tul a ni.
5. Ganesh sign :
Hei pawh hi Hindu ho pathian sign a ni a, a bikin T-shirt ah hmuh tur a tam hle mai. Kan hak loh ngam a tul a ni.
6. Taoism :
Khawchhak sakhua, Taoism sign niin; thi, bengbeh, T-shirt ah tam tak a awm a, inbel lo ngam Kristian thalai i ni ngam ang u.
7. Neronic cross/Nero cross :
He symbol hi kum 2000 kal liamta ah khan Kristiante huatna chhinchhiahnan an hmang a. Thi, bengbeh, T-shirt, toys, wallet, calendar, kawnghren, etc. ah te a chuang thluah mai a. Anti-Christ (Isua dodaltute) sign a nih avangin Kristiante chuan kan inbel lo mai ni lovin, kan haw ngam tur a ni.
Tlangkawmna :
Tam tak sawi tur a awm, kan sawi seng lo. Mahse, khan kan sawi tlem azawngte kha kan tih loh ngam a, kan zawm phawt chuan kan nunah ‘lei rem’ kan rah phah thei dawn a ni. ‘Hetiang sign, a ho lutuk’ i lo ti palh ang e.
Dr. Rebecca Brown chuan, “Sual luh theihna, keimahnia awm zawng zawng hi kan dang ngam tur a ni,” a ti. Sualin a zuam ngam thawmhnaw i inbel fo emaw, Kristiante tih a mawi ni lo zawnga i nun i hmang a nih chuan ‘lo inchik reng rawh’.
Kan thanlen chhoh zelnaah hian sual lam kan awn tlat zel zuk nia. Chuvangin, ‘Engpawh ni se, in awm dan chu Krista chanchintha nen inmil phawt rawh se’ (Philipi 1:27-28).


c: text/html

text:
Mipa naupang Sikul bâng tlan haw phe hlawp hlawp chu a lo hmu thin tan chuan thil mak a ni tawh hauh lo. Kawnga a tlan pah chuan a Form Kamis bâl tawh lam, a kilh pawh kim lo chu a kilh awm ang ang a phelh pah mawlh mawlh a. A tla dah êm vang pawh ni lovin a hmaa tih tur inchher chhuan nguah chuan a rilru a kap êm avangin a lehkhabu ip leh a thuamte chu a dahna hmun tur takah pawh a dah hman lo.
Hmanhmawh taka Tap lam a pan lâi chuan hriatchhuah thut nei niawm takin pawn lamah a tlan chhuak a, a rawn luh leh chuan thing hi a rawn pawm lut tûn tawh bawk a. Rap chu thing hâk sa a awm loh avangin a lo ruak dum ruap a. Bangrel chu thu chungin pha leh pha loin a dap rak rak a, chemtê leh nawhalh a hai thla hlawl a. A hmanhmawh em vang nge mawni êk chhuak tawh lutuk insum hmelte a pu lek lek. Khawnvartui bawm chu a letling theih tawpa a han thin vel pawha far tur a awm tâk loh avangin Dandawi bur hlui Saidâwi Ûm-a an siam Bati chu a phita hrengtu a chhin pawh phelh lovin a khai linglet thawk a, khawvartui chu a duh aia tam a buak tâk vang nimaw a hmelah chuan pawi tihna a lang lek lek mai. Mahse thulh chuang hauh lovin zei fahran chuan nawhalh chu a thai têk chhuai a, tap chu mei alhin a khuh nghal pup a, a thaw huai a.
A thing pawm luh thingfâka a ther chu hmanhmawh fê-in a thliak leh nghauh nghauh a, tap sira thing hawng inchhep chuan a mei chhem chu a vur nghal hluai bawk a. A chala thlan fim bawl chhuak tiam tiam chu a kut phah chunglam chuan a hui pap a. Chawlh mai a la hman lo tih hriat reng chuan pawnah a chhuak leh a. An thenawm ten Vaihlo pho nana an siam Leikapui-a a nu buh pho sa chu a rût leh mawlh mawlh a. Phurh mai a tum hnu chuan a ding leh hluai a, In chhung lamah chuan tâwk fang a va awm hnuah Têl tin pahnih chu tinkawh lehlam hmawra khai zawmin a rawn kawt chhuak a, a hmel en mai chuan Têl tin khat tui kawt zo awm hmel a la pu lo.
Têl tin chu fual fe hian a rawn kawt haw pâr pâr a, a hnungah chuan naupang bâl paw tha tak hian a rawn zui haw ta hnak hnak bawk a. Chu naupang chu an khaw VCP In hmun laihna vungah a lo cheng chawhnu leh tih a hmel leh a balh dân atang chuan hai rual a ni lo.
An unau chuan an buh phona Leikapui lam chu an pan a. Harsa lo fe chuan chu mipa naupang chuan Emping khat teh meuh Buh hûm chu a phur ta mai a. A nau chu eng thu thu emaw a chah leh hnuah Vêng tâwp lama Pu Lûta buhdengkhawla buh dêng turin a chhuak ta hnak hnak a.
Mualvenga Putar ni tla tur hnung puak zawnga lo thu khawm chuan chu naupang an hmuh rual chuan an lo sawi lai Rambuai chanchin pawh chu chawlhsanin, Pi Buangi Thingpui Dawra Pawisa inchawia thu nileng naupang pa chet dân mak an tihzia chu inthurual fe chuan an sawi nghal sap sap a. Tawngkam pawh an duhtui lo khawp mai.
Chu naupang chuan Khelmual lam chu a thlir dauh dauh a. Chhun lama a School kal pui ten Ball an lo pêt laih laih chu awh hmel zet chuan a buh phurh theihnghilh ta niawm takin tawk fang chu a thlir leh a. Mahse a hmabâka tihtur la kuh tûn mai chuan a bûk hneh em avangin a thiante infiam thlir mai mai chu a tan chuan tih thiang lo tluk a ni.
Pu Chawngkûnga lawm rawihte zingah chuan kan sawi mêk naupang nu pawh chu a tel ve a. Vaihlo loin an nilêng leh zak a. Dik tak huan an khuah na na na chuan a ni tluka Vaihlo lawh chak an awm kher lo ang. Nu taima pui mai a ni a, mahse nau thla sarih mi dawn a pai avangin hmun rem lo lama han chet tlat chu harsa a ti ve tan ta khawp mai.
An bân rual chuan a thiante pawh thurual pui zo lovin a haw nghal ta daih a. A thiante pawh chuan an ngai haw lo mai ni lovin an hriatthiam pui em em zawk a ni. Khua atanga fing khat dawna hla-a a nute huana thing chu a pu haw hrâm a, a kal chak lam erawh a thlah hniam chuang hauh lo.
In chu meikhu chuan a lo bawh lûk a. Thei leh thei lo-a mei lo vil ve a fanu chuan an bang chhung lam zawk mau dâp ro tawh chu thliak In a lo tuah hem hem mai. A vâp chu tapah chuan a vum deuh thur bawk a. An bang chu a chhiat tawh em avanga dâp thara pawn lam atanga bel nawn leh an ni nghe nghe. A fanu hnenah chuan a chhanna hriatsa, a pa awmna an zawt leh a. Tlai tina a hriat thin tho, “Pi Buangi thingpui Dawr” tih bâk naupangin hriat belh tur an nei chuang lo. A thuamte a dah fel sawk sawk a, Tap vei lama Ketli ung zeta tui inchhuang chu a kutzung chalin a zuk khawih zuai a, a sa ve thawkhat a ni tih hriat takin a la sawn leh vat a.
A nu inbual zawh hma deuhin naupang buhdeng pawh chu a lo haw leh a. A phur hlânsak mai tur an awm loh avangin an dawhkan ke rem tawh lo tak chungah chuan fimkhur fê-in a hung hmasa a, rang takin Lei lamah a hung rem ve leh mai bawk a.
Tlai chaw an ei lai chuan an In chu a reh thiap mai a. An mitmeng en chuan an thlamuang lo tih a hriat reng mai, sawi chhuak duh awm lo mah se pa ber ruih haw a hun tan tawh tlat a ni.
Nu ber chuan a theih ang angin hmanruate chu a pasal lâk mai harsa deuh turin a sawn fel zung zung a. Chumi hnu chuan inngai tih hriat fe hian Tap chhakah chuan meilum kilin an thu bial a, nu ber chuan a fate sam chu a khawihsak niap niap a.
An unau zinga upa ber chu Aizawl mi hausa Inah chaw ei siamin a phe buai ve mêk a. Dik tak chuan chaw ei hun hi atan chuan huphurhawm thin tak a ni. A chêt fuh lohna chi tin phawrhsakin an hau ta thin a. Chumai duhtawk lovin zu ngawlvei fanu anih thu leh thingtlang mi anih avanga a mawlzia te chu an hrilh awl lo va. Mahse a nû tana sum tlêm a thawn theih avangin a tuarte chu nâ a tiphal chuang lo.
Kawngka ri rak thawmah chuan naupang meilum ai chu an hawi chhuak rual thawt a. Pa ber chuan awn teng tawnga kawngka biang vuanin In chhunga a fate leh a nupui meilum kil chu an thlek vang vang a. A hmel chu a hlim nge a lungngai chhiarthiam har tak a ni. Hlauh hmêl taka mipa naupangin a pa va kaih a tum chu a lo duh bik hauh lo. A kut chu paih leng dawr pahin In chhungah chuan a rawn pai lut chhat chhat a. Vin fê-in, “Eng nge chawhmeh awm?” a ti liam puat a. Nu ber chuan a chawei tur chu a siam sawk sawk a, chawhmeh lah chu Behlawi rêp buhchiar, a buh tam zet maia bai bâk a awm si lo. Pa ber thinrim chuan a nupui leh fate chu a ankhum leh ta chiam mai a, chawhmeh pawh siam thiam lo-ah puhin a nupui berkher a nei a inchhirziate chu a la sawi ta deuh deuh a. A nupui inchhirna zawk chu hria se a thil tihlai chu sim daih duhna hial tur a ni.
Zurûi hnar bawrh bawrh ri karah chuan hmeichhe tap ri faih faih chu hriat hmaih theih rual a ni lo. A chânga a tawng chhuah leh thin avangin a tawngtai tih a hriat theih mai a, a zantin tihdân a ni nghe nghe. A châng chuan a beidawngin thih hial thlan châng a nei ve a. Mahse a fate hmakhua a ngaihtuahin chu chu thil tih thiang a ni si lo.
Sawt tawh lo tûr a nunhlui chu a rilru-in a siam tha nauh nauh thin a. Engkimah chuan thiam a inti lo, Zu in thin anih hre rengin a nu leh pa remti lo chung a inrûktir tlat a. Mahse a tawngtaina chu chhânin a la awm ang a, a pasal chuan zu a la nghei ve ang tih beiseina chu a naktuk hman leh theihna chhan pakhat a ni ta reng lo thei ta si lo! A tak takah chuan naktuk a lo thlen pawha thil engmah a danglam ngai loh avangin beiseibo beisei tih mai pawh a awm hle a ni.
170320130909pm @vtn
Similar Posts:
- Hmeichhe naupang in thil a ru thin
- A ruala nupui 4 nei!
- Broken Pieces
- Meihawl rawh ang u
- Love marriage aiin Arranged marriage kan thatpui zawk ang..!!

robotstxt: allowed

filter: keep


text:
Mitin hian thil chîn ṭhan bik, mak leh danglam ang reng kan nei fo. Hlauh zawngte pawh a inang lo hle a, hlauh loh tur nia kan ngaih, hlauhawmna nei reng reng lo hlau em em a awm theih. Khawvela mi lar ber berte hian chîn ṭhin danglam tak tak an nei hlawm; a ngaihnawm duh phian, 'tiang hi.
Apple Inc. khaipa ber ṭhin, famta Steve Jobs khan chawhmeh ngai hi kar khat tal a ei ṭhin. Carrot a ei lak lawh chuan kar khat tal carrot a ei chhunzawm a, apple a ei a nih chuan kar khat tal a ei thei dang ei lovin apple a ei zui ṭhin. Hetianga a tih hian a taksa a rimchhe duh lo va, kar khatah vawi khat bak inbual a ngaih loh phah a ti; a inbual peih loh chhuan lam pawh a ni mai thei.
Facebook hmuchhuaktu Mike Zuckerberg hian ama talh leh thah kher loh chu eng sa mah a ei duh ṭhak lo! Kum 2011 aṭang khan sa ei lovin thlai leh theirah chauh a ei ta law law a ni. A hma chuan sa ei ṭhin tho a, mahse a sa ei tur reng reng chu ama'n a talh a nih kher a ngai a, midangin an talh chu a ei ngai lo.
Motor siamchhuaktu, Ford dintu Henry Ford khan weed (marijuana) a ei ziah ṭhin a. A ngaihdan chu mihring taksa pawh hi motor khawl ang deuh a ni a, fuel a mamawh ve a ni, a ti a. A taksa fuel chu weed a ni a, a in bulah a chîng a, a ei mai ṭhin.
Evolution theory te, natural selection te kan sawi apianga hming lo lang chu Charles Darwin hi a ni. He pa hian a ei hrawmhraw ve hle a, ramsa a hmuhchhuah thar apiang chu a ei zel. Chung zingah chuan ei ena an en lem loh armadillos te, iguanas te, chhimbuk te pawh a ei zel a ni âwm e. Gourmet Club-ah a tel ṭhin a. He club thil tum ber chu ramsa leh nungcha, hmuh zen zen tur awm lote sa a tam thei ang ber ei a ni tawp mai!
Tennis star Novak Djokovic thil chîn ṭhin mak tak chu a chak apiangin hnim a ei ṭhin! Kum 2011-a Nadal a hneh hnu khan Center Court-ah a ṭhingṭhi a, hnim a pet a nih kha.
Katy Perry ha hi a var ṭha ṭhêt ṭhâwt hle a, ani pawh hian a chhuang a niang, a nui var ṭha reng a nih hi. Hetianga ha var nei reng tur hian a bei nasa hle a, nitin ha vawi ruk a nawt ngei ngei a, a kalna apiangah ha-nawhna ṭhahnem tak a keng ngei ngei bawk.


text: 1Lânah mi zapi tla lakah khuavâng telê an hawng suak mi hâwi hen, nan lak khawmah sîntirtu telê an hawng suak lai, annih nih chun anmah tla tlanhtu Lalpa chu phehtâk hen, mi râwk khonak ding hen sîntirnâk diklo an hawng lûtpi lai le, an tlûnah mawhsareh hen siatnâk an tlungtir lai. 2Chun, mi tamtak nih an hurnâk leikâng thilti an zûl lai le, chu an thilti ruang chun thudik chu simsiat asi lai. 3Chun, sîntirtu diklo tla nih chun âwkrâwl thu hen sawlehnak ah an mang na lai. Sikhawmsele, tuan thawk hen an rangah lâirêlnâk chu timh chia asi le, anmah tla tlâutirtu khawm a it lo asi. 4Vânmifial tla nih thil an sual liau khan Pathian nih a zuah lo le, rêpmun ah a lawnh le, lâirêl piak ding ni ngâk hen khur mûi ah a khumh rawh. 5Pathian nih tuan liau laikulh kha a zuah lo le, amah sunhsak lotu umnâk laikulh ah khan buanso a tlungtir rawh; sikhawmsele, Noa repnâk thu simtu leh midang pasarih chu ruang a suah na asi. 6Pathian nih Sodom leh Gomorah khua tla chu Pathian sunhsaklotu tla tlûnah thu a hawng lang ding mi zauhtirnâk ah siam hen mei ah veih hen an um rawh. 7Lot mi rep tak, misual umdân hur tak mi ruangah ngaihsia thlo tâwn mi chu ruang a suah rawh. 8Chu mi rep chu an lakah um hen, a mit hen a muh na le, a nâ hen a theih na le, misual tla umdân ṭhalo tak nih chun nisiar a thinlung an fâktir tâwn. 9Lalpa nih chun amah sunhsaktu tla chu lêmnâk thawk hen suah na ding leh misual tla chu lâirêl ni rang dingah siah rih ding dân a theih. 10Chubang tla chu, an taksa duhnâk nâwmtâm lei zûltu tla leh Pathian thuneihnâk zauhnawmhtu tla an si. Hi sîntirtu telê tla hi an râlṭha hen anna zûm le, tlûnlei mi rokualnâk khawm zahnâk an nei lo le, an do lehlam asi. 11Sîntirtu telê tla ngâk hen chaknâk leh thiltikhonâk nei dauh mi vânmifial tla men nih Lalpa mâika ah chun, an do na hen an phiar ngam na lo mi kha an do na. 12Sikhawmsele, hi bang dawnruatnâk neilo tla hi, vâkrit hâwi cho hen suak an si le, thil an theihthiam lo mi tla chu an simsiat le, anmah khawm ramsa hâwi hen veih hen an um lai. 13Tuarnâk siamtu tla chu tuarnâk ber hen rulh an si lai, an rangah din leh ei nuamchên chu sûn nî tangah asi le, nan sinah an ei bâk khawmah, bumnâk ah um hen anna lâwm kar vial chu an rangah ningzaknâk leh mualphonâk cho asi. 14An thinlung ah chun nunau duhnâk an khattir le, sual leikang thilti an chim lo, mi chaklo tla an tlûktir le, an thinlung chu duhnâk ah an zawngh nek le, Pathian siatbarh nâk tangah um mi tla an si. 15Beor fapa Balaam thilsual ti hen tangka tawng ding duhtupa lampi chu zawh hen, lampi dik chu an mâk le, lampi an vâi rawh. 16Chun Balaam chu a thilti sualnâk ruangah fâi hen a um rawh; rang hawlh kholo mi chu minung hawlh hen a hawlh le, khuavâng thilti diklo chu a khap asi. 17Chu minung tla chu tikang va ah vândâwm thlipi nih a ranh mi hâwi an si, chubang tla rang ding chun, mûi thûk tak an mun rang dingah Pathian nih a ruat asi. 18Diklonâk ah an um mi tla thawk hen an suak rawh mi tla chu tlûktir na ding hen taksa duhnâk sual leh hurnâk an mang tâwn. 19Anmah chu râwknâk sal si bû hen, midang rangah sal suaknâk thu an simh na tâwn, âuzawng hawng kan nehtu chu sal ah hawng kan siamtu an si. 20Lalpa leh Jisu Krist an theih ruangah, laikulh nâwmtâm tla tektâk nun khawmah, chu lak ber ah an tâng nawlh hen, neh hen an um nawlh chun, an umdân madung chu a li mi ngâk hen â râwk dauh lai. 21Lampi rep chu theih nûnah, thupêk thenhlimh an sinah a kiltir na mi chu kaltâk ngak chun, lampi rep chu theihlo dâidua na sele an rang a ṭha dauh lai. 22"Ui amah luak leiah a kîr le, vawkpi â ṭâwl thiang rawh mi khawm nêngthû ah a bual ding hen a kîr nawlh" ti thufing dik tak chu an tlûnah a hawng lang rawh asi.


text:
-
Ka nun, ka hun hlu zawngte,
Koh kir theih chang se aw,
Nun khua bul tan leh turin;
Hun rei ka kham lovang.
Ka Duh loh kha ka duhin,
Ka hriat hi ka hre duh lovang,
Ka buaina a dang dawn si.
Tih loh tih zawk tur ka nei fo,
Sual dai lo tura duan lah ka ni si lo
Ka hneh loh, ka ngam loh hunte,
An liam ta, siam that theih an ni ta lo.
- Aw, hring nun lamtluang zawh hi,
Tlang sang lawn ang mai maw ni,
Khua chuan a, Kawng tum vai zelin
Thlifim leh daifim te awm mahse;
Thlipui, ruahpui an hrang fo si.
Kham leh Suar chhia hrut zain,
Ruh meuh pawh a tliak si thin ;
Kan tah ni te a va tamin;
Hlim ni pawh awm mahse,
A belhkhawm chu Hring nun zia:
Thim leh Eng in zawmna chu.
- NUN hi .. A hovin, a va khirh em !
A tawiin, a va hlu si em.!
A engmah lovin, a va pawimawh si em.!
Kan Hlim a, kan rum bawk thin.
Kan Lungngaih leh nuih a in zawm a,
Nuih leh tah chu thil in zawm a lo ni,
Chutiangin Ruah sur leh Ni sa pawh.
Chhuk leh chho pawh chu tiang zelin,
Vanram a awm a, Hremhmun a awm,
Nimin chuan Vawiin a hring a;
Vawiin chuan Naktuk a hring si.
- Siamtu hian Hring mi Nun Khua ,
A vul tirin , a chuai tir a,
Hlobet par ang chauha tawiin a din si..
Mahse hei hi dawn chiang ve la,
Nun khua Rei lo deuh pawh ni se,
Fak tho tura siam leh din,
Nang leh Kei kan lo ni.
Kan hlim lai leh tah ni te,
Chhiar mawl ngawt tur hian,
Pek mai kan nih ring suh la;
Awmzia, hlutzia nei tura din,
Dam Chhan nei ngei tura duan kan lo ni …
– Chhimkeite.
Similar Posts:
- Mizo zel ang aw!
- Pathian lawm zawng Tawngtaina
- ‘Siamtu tel lo chuan’
- Inti senior te tan
- I nun atan tun hun


text:
ṬAWNGṬAI THLAHTHLAM NUN-SUAL RAPTHLAK
(Prayerlessness is a Horrible sin)
-John R. Rice
Sual bawlhhlawh pui pui khawvela thleng ṭhinte zingah hian, ṭawngṭai thlahthlamnain a thalṭhuam loh pakhat mah a awm lo va, tihtakzeta ṭawngṭainaa dan theih loh tur pakhat mah a awm bawk hek lo. Tualthah te, uirena te leh anchhe inlawhna te ai pawhin he ṭawngṭai thlahthlamna hi sual bawlhhlawh a ni thuk zawk tih hi rinhlelh tur a awm lo. A chiang em em zawk a ni. Tih tak em ah chuan heng –tualthahna te, uirena te, anchhelawhna te hi chu tisa mite rilru la putu tan chuan, indanchep luattuk vanga inven hman loh ṭumte awm palh thei a ni a. Ṭawngṭai thlahthlamna erawh hi chu a laimu tak kha a ni tlat mai a; chuvangin, Pathian nena inmihranna chiang bang a ni ringawt mai.
Unaute u, kan thil tihsual lian ber mai chu kan ṭawngṭai thlahthlamna hi a lo ni. Kan tlin lohna bulpui ber pawh kan ṭawngṭai lohna bawk. Ṭawngṭai thlahthlamna sual hi a va rapthlak em!
Kohhran an nun lohna leh an bawrhsawm ṭhinna chhan pawh an ṭawngṭai tlem luat vang a ni a. Thuhriltute an ro em em ṭhinna chhan leh rah eng mah an chhuah ṭhin lohna chhan pawh an ṭawngṭai tlem vang bawk a ni a. Ngaithlatute lah chuti bawk! Tihtakzet ṭawngṭaina tam tawk hlan ṭhin ilachuan kan sualna tinreng te leh tlakchhamna tinrengte pumpelh theihna Pathian hnen ata kan dawng tawh ngei tur a ni.
Mahni nawmsakna tur lam thlira thil kan dilin kan ṭawngṭai ṭhinte hi sual a ni(Jakoba. 4:3;). Rinna nen lova ṭawngṭai pawh sual a ni. Chhungkaw nun dik loh vangin emaw, pawi khawih sual chul dam leh si loh kawl tlat te leh ngaihdam theih loh neih tlat te, Bible chhiar tui theihna neih hauh loh vang te leh sual lam ngainat ruk tlat vang tea ṭawngṭai kan tui loh phaha, thlahthlam phah nana kan hman ṭhin te hi sual lian tak a ni a, a pawi em em a ni.
Ṭawngṭaina thlahthlam ṭhak mai tak tak phei hi chu, heng zawng zawng aia sual chung chuang bik a la ni ta fo!
Ṭawngṭai dan dik lova kan ṭawngṭai ṭhinte ai pawha pawi ber mai leh sual lian ber mai chu, kan ṭawngṭai ngai lo hrim hrim te, kan ṭawngṭai mumal ṭhin lo emaw te hi a ni zawk. Chham dan bik eng emaw takte hi kan nei mai duh hle a. Chutiang chu, Buddhist-ho ṭawngṭaiin thir belval lian pui an khawih vir ṭhin te leh Roman unaute’n Ave Marin an chham leh ngawt ṭhin te nen a danglam chuang lo.
Eng thil emaw dilin Pathian hnena kan ṭawngṭai dawn ṭum chuan, chhuan chham tawh nutlingin buhfai dawr a pan vang vang ang mai hian, eng emaw chham kual lovin, Pathian chu kan pawh ve nghal rawk mai ṭhin tur a ni a. Mahse, Kristian tam berte chuan chutiang taka tum ruhna nen, hlawhtlin ngei tuma tihtak zeta beih tur a ni tih pawh an hre lo va, an ti ngai bawk hek lo. Tihtakzeta ṭawngṭaina an tlakchham ṭhin vangin, an nunin rah a chhuah lo va, thil a ti thei lo va, nun hlimna thuruk an chang pha bawk hek lo. Zirtirte khan Isua hnenah, “Lalpa, ṭawngṭai min zirtir rawh.”an ti a(Luk. 11:1;).”
“Ṭawngṭai dan tur min zirtir rawh,” an ti lo va, “Ṭawngṭai min zirtir rawh,” an ti zawk a ni. (Mizo ṭawngah chuan, “Ṭawngṭai dan min zirtir rawh,”tiin lehlin a ni a. He sermon sawitu, John R. Rice-a lehlin duh dan nen chuan a thuhmun chiah lo deuh a ni mai thei. Ed. ) Ṭawngṭai kan zir a ṭul a ni. Pthian mite hian, an ṭawngṭai thlahthlamna sual hi bansanin tihtakzeta Pathian hmaa kun hi zir sela, ching sela, a va ropui dawn em!
Ṭawngṭai thlahthlamna hi sual a nih zia
Pakhatna- Pathian thuin chuiang takin sual a nih thu a sawi a ni. I Sam. 12:23-ah chuan, “…In tana ṭawngṭai bana, LALPA chunga sual chu keia tan chuan, a hnai lo tawp mai.” tih thu kan hmu a. Hei hi Samuela thinlungah Thlarau Thianghlimin a rawn thun a ni a, ṭawngṭai bansan chu sual a nih thu chiang takin a sawi a ni. Pahnihna – Kristiante ṭawngṭai tura thupekna Pathian thuah kan hmu tam em em a.
Ṭawngṭai tur tih satliah mai ni lovin, englai pawha, bang lova ṭawngṭai tur, tihte a ni nghe nghe. I Thes. 5:17-ah pawh, “Bang lovin ṭawngṭai ula,” tih kan hmu a. He thu hian, ama lam hawi thu zawmpui engmah a nei lo va, sawi fiah tumna a awm bawk hek lo. Amah lawng lawngin, ngialngan takin a ding tawp mai a ni.
Luka 18:1-ah khan, “Bedawng lovin ṭawngṭai fo tur a ni tih hriattirna turin an hnenah tehkhin thu a sawi a.” tih Isua sawi kan hmu leh a. Hei hi, ṭawngṭaia dil luih tlat tur a ni tih Isua min hrilhna a ni a, chu thupek zawm loh chu sual a ni.
Kristiante chu, Pathian ralthuam famkima inthuam tura thu pek an ni a – thu taka kawng hreng turin, felna awmphaw ha turin, remna chanchin ṭha pheikhawk bun turin, rinna phaw la turin, Chhandamna thir lukhumkhum tur leh Thlarau ngunhnam la tura tih an ni a. Tichuan, “..Ṭawngṭaina leh dilna tinrengin, eng hun pawha Thlarauva ṭawngṭaiin, chumi kawngah chuan mi thianghlim zawng zawng tan ṭhahnem ngai tak leh dil tlatin, ngaihven rawh,” a ti ta a ni(Eph. 6:18;).
Harsatna an tawh huna an tlukchhiat mai loh nan inring renga awm turin leh englai pawha ṭawngṭai turin Isuan zirtirte a hrilh ngun em em tih pawh kan hmu(Matt. 26:40,41; Lk. 21:34-36;).
Hetiangin, Kristiante’n ṭawngṭai an thlahthlam tur a nih lohzia Pathianin a sawi a tam em em a; chu thupek zawm loh chu sual a ni lo thei lo. Kan thlahthlam phawt chuan, Pathian chunga helna, thuawihlohna, fa sual nihna a ni a, thil kan tisual der a ni.
Ṭawngṭai thlahthlamna sual hi a kal thuk theih zia I lo en the ang. Thupek kan dawn dan chuan, englai pawha, bang lova ṭawngṭai tur kan ni a. Englai pawha kan ṭawngṭai reng loh chuan, thuawihlohna a ni a, thil sual a ni ta phawt mai a. Rei lo te chhung ṭawngṭai loh pawh sual a ni tho mai a. Kar lak neia ṭawngṭai ṭhin kan nih phawin, hun rei tak chhung ṭawngṭai lohna hun kan belhkhawm chuan, sual nasa tak a tling tawh reng mai a, chutiang chu Kristian tam takte awm dan a ni lehnghal si. Chutiang chu, zu hehna sual emaw, drug ei chingte sualna emaw nen thuhmun a nihna lai a awm a – tih nawn tih nawn, tih zawm zel, chin dawklak chi an nihna laiah an thuhmun a ni.
A nih leh bang lovin tunge ṭawngṭai thei ang? Tih theih rual loh a ni lo maw, kan ti awm e. Tih theih rual loh ti turin Pathianin min phut ngai lo. Pathian thuin thil a sawi chu a sawi tak tak ṭhin; a sawi mai mai ve ngai lo.
Maicham rimtui hal aṭanga rimtui em em chhun zan zawma a khu chuak reng ṭhin angin ṭawngṭaina pawh chhun zan zawmin, englai pawhin thinlung chhungril aṭangin a luangchhuak tur a ni. Kristian nun lairil hian Pathian ngaia tuihalna a nei thuk theiin Ama awmpuina a dawng nasa thei khawp a, a rilrua hre reng chungin emaw, a hriat loh hlan emaw lai pawhin, Pathian duhzawng te ngaichangin leh a hnathawh dan tur kawngte dapin englai pawhin Pthian hmel a thlir reng fo thei ṭhin a ni( Sam. 141:2; I Chron. 16:11;).
Chuvangin, ṭawngṭaina thlahthlam hi sual lian tak a tling a ni. Pathian thupek bawhchhiatna a ni a. Kristian tam takin he dan hi an bawhchhiat avangin retheihna te, beidawnna te, hlim lohnate’n a tlakbuak ṭhin a, sual delhbehin an awm fo ṭhin a. Hrisel taka awm thei turte pawhin an hrisel loh phah a, ṭhenkhat thih phah tawk an awm a. Sumdawnna leh eizawnna kawng dang pawhin a chhiat phah thei a.
Chu bakah, ṭawngṭai thlahthlamnain a nghawng chhuah thil pawi em em mai chu, Pathian tana hnathawhnain a tuar phahin a chauh phah nasa em em ṭhin a ni. II Chron. 7:14-ah Pathian thutiam chiang tak kan hmu a,"…Ka hming pu, ka mite chuan inngaitlawma an ṭawngṭaia, min zawn a, an awm dan sualte an hawi san chuan, van aṭangin ka lo ngaithla ang a, an sualte ka ngaidam ang a, an ram chu ka tidam leh ang.” tiin a sawi a. Hun rei tak chhunga tihtakzeta ṭawngṭai ṭhintu, athian nghak fan fan ṭhintute avanga harhtharna ropui tak tak a thlen ṭhin thu Bible hmun tam takah kan hmu a ni.
Mahni inserh thianghlima thinlung taka kan ṭawngṭai tak tak ṭhin lohva Pathian thu kan awih ṭhin loh avanga harhtharna thleng thei lo a ni tih hi thudik tak a ni fo. Ṭawngṭaina dik chuan thuawihna leh thiltihtheihnaah min hlang lut ṭhin. Kohhran te an tlakhniam em em ṭhinna chhante, lum deuh pelh pulh, lum chang changa an awm ṭhinte hi ṭawngṭaina tak tak an hlamchhiah ṭhin vang a ni.
Kan ṭawngṭai thlahthlamna hian kan thatchhiatzia a sawi chiang ngawt mai.
Ṭawngṭai hi thil hau tak em em mai a ni a. Rilru tak tak hman a ngai a, ngaihtuah ding theihpatawp a ngai a, tihtakzeta beih fan fan a ngai a ni. Ṭawngṭai mi, mi ropuite chuan ṭawngṭaina daltu apiang an sutlang a, harsatna leh thlemna tinreng an tawn tlang ṭhin a ni. Ṭawngṭaina hun kan vawn ṭhat theih lohna turin buaipui tur kawng dang, pawimawh zet zet min siamsak dan Setana’n a thiam em em a. Ṭawngṭai tuina rilru min tihhnualsak dan te, rinlohna chi rawn phum ruk dan te chein a thiam a. Hetih avang hian, ṭawngṭaina tak tak chu namen lovin a hautak a ni.
Ṭawngṭai kan thlahthlam phawt chuan, Pathian aiin thil dang kan ngaina zawkin, kan ngaihven zawk tih a chiang nghal a. Milem biakna a kawk hial awm e. Ṭawngṭai thlahthlam siin Chanchinbu chhiar te kan tui em em zel mai a. Pathian bula awm aiin khawvel thilte kan tuipui zawk zia a chiang a ni. Pathian nena inkawm aiin midange nena inkawm kan thlang zawk a, thu eng emaw mai mai sawi nuam kan ti em em zawk fo.
Keini, rawngbawltute pawh han inen ila, ṭawngṭaina hun nei hman lo hial khawpa sermon buatsaihte kan ching a, lehkhabu tinreng kan keu lawr a, Kohhran pawl, organisation lam te kan buaipui em em a, thil pawimawh ber thlahthlamin, a dawttuah kan inhmang zo leh tlat ṭhin. Isua zirtite’n, “Keini erawh chu, ṭawngṭai leh thu rawngbawlin kan awm leh tlat zel ang,”an tihte kha I hre reng the ang. (T.T. 6:4;). Helai thu hi ngun takin en ila, ṭawngṭaina an ngai pawimawh ber a, thusawia rawngbawlnain a dawt tih kan hmu a ni.
Keini, thusawi ve ṭhintute hi chuan, mite chhandamna tur ai mahin, kan sermon sawi dan turte kan buaipuiin kan vei lian zawk fo ṭhin awm e. Pathian mitmei aiin, mihringte mitmei kan veng zawk a, Pathian lo ngaihthlak tur lam aiin, mihringte lo ngaihthlakdan tur lam kan ngai pawimawh a. An thlarau chhanchhuahna tur aiin, an beng tlaina tur lam kan vei lian zawk a. Hei tak hi, ṭawngṭai kan ngawrh lohna chhan pawh a ni fo. Pathian thiltihtheihna mamawh em ema inhriatna kan neih tlat loh chuan ṭawngṭai ngawrhna chhan tur eng nge awm?
Ṭawngṭaina tak tak nen o chuan Pathian thiltihtheihna dawn theih a ni lo va. Pathian thiltihtheihna lovin thlarau bo chhanchhuan theih ni bawk hek suh.
Chuvangin, kan ṭawngṭai thlahthlamna hian Pathia duhzawng kan ngaihtuah tak tak lohzia Krista hnena thlarau bote hruai thlen kan tum tak tak loh zia leh Pathian hna dik tak hre tura ngaihvenna kan neih tak tak loh zia a tilang chiang em em a ni.
Ṭhenkhat chuan, “Hna pawimawh tak takte leh thil ṭha tih turte ka ngah em mai a, hna ropui tak leh pawimawh tak an ni vek si a, hetiang em ema ṭawngṭaina bei uar tur chuan, ka hman ngang lo va ni.” in ti mai thei. Thlemna in tawk a ni tih hria ang che u. Englai pawha ṭawngṭai reng thei kan ni tih hi kan hre tur a ni. “Bang lovin ṭawngṭai rawh,”tih te, “Beidawng lovin an ṭawngṭai zel tur a ni,”tihte hi, Bible-a chuang an ni a. Chumi awmzia chu, hna dang thawk chung pawha ṭawngṭai zel tur tihna a ni.
Chubakah, thil dang zawng zawng dah kiang veka ṭawngṭaina hun bik, Pathian hmaa kunna hun rei tawk tak kan nei ni tin tur a ni, chutiang chu ka hman lo ti ngawt suh. Pathian mi, buai tak takte lehropuitak takte mahin an hmana, an theih chuan, I hman ve loh ngawtna tur chhan engmah a awm lo. Paula lehkhathawn te hi ngun takin bih mah the. Mi dangte tana a ṭawngṭaisak nasat ṭhinzia, ni tina ṭawngṭai vak vak ṭhin mi a nihzia a lang chiang hle a ni.
Lal Isua pawh khan, rei tak tak ṭawngṭai a ching tih kan hmu a. Tlangah a han lawn a, a han ṭawngṭai ṭhin a. Thlaler hmunah tlaivara ṭawngṭai te pawh a ching a. Gethsemani huna a ṭawngṭai te kha, rei tak ni ngei tur a ni.
Martin Luther-a pawhin, “Pathian tana thawh tur hna ka ngah khawp a, nitin darkar thum tal ka ṭawngṭai loh chuan ka thawk zo seng ngai reng reng lo.” a ti tlat mai.
Luthera hian ṭawngṭaina a bei nasa em em ṭhin a. A tan chuan ṭawngṭaina chu, insualna, inpawmchilhna, tuarna, thihthaa ṭan lakna hmun a ni ṭhin. Vawikhat pawh, a ṭawngṭai laiin hringhran takin Setana’n a rawn bei ta mai a, hmusit em emin a rawn tihel a, a rawn thlem a, a rawn inrawlh nasa ta lutuk a, Luthera thinurin lehkhatui burin a vawm ta chiam mai a. Bangah te chuan lehkhatui a kai berh ta ngiai nguai mai a. A hnu lam hun kal zela va tlawhtute hnena Luthera ṭawngṭaina hautakzia lo hrilhtu ṭha takah a ṭang ta hlauh nghe nghe a ni.
Thuhriltu, a bik takin evangelist-hote hi, an tan men rei a ṭul ṭhin avangin zing lamah pawh an tho tlai duh deuhva; mahse, D.L.Moody-a chu tuk tin dar 4-ah a tho ziah a, mi thawh hmain darkar khat tal a ṭawngṭai nan leh Bible chhiar nan a hmangṭhin, an ti a. Hudson Taylor-a pawhin zan reh lai takadarkar khat vel Pathian pawl nana hman a ching tlat bawk a. Africa rama a awm laiin, C.T. Studd-a pawh ṭawngṭai turin zing dar 3-ah a tho ngei ngei bawk. Chutiang chu a ni a, Pathian tana thawktu ropui ber berte chu ṭawngṭai nana hun seng nasa ber berte an ni ṭhin tih hi, thudik, chhinchhiahtlak tak a ni.
Keini, kan chhuanlam te hi chhuanlam tling mawlh hek lo. Ṭawngṭaina aia thil dang ngaih pawimawh zawk kan neih vang chauhva ṭawngṭai lo mai kan ni. Ṭawngṭai aiin mut te kan han ngai pawimawh zawk ta tlat ṭhin a. Ṭawngṭai aiin chaw ei te kan dah pawimawh zawk a. Thuhril te pawh ṭawngṭai aiin kan dah pawimawh zawk a. Chutiangin ṭawngṭai kan thlahdah ṭhinna chhan ber chu thil dang ngaih pawimawh zawk kan neih ṭhin vang a ni.
Ṭawngṭai thlahthlamna sual hneh dan
Ṭawngṭaina chungchang thil hi ka hre tam lo khawp mai a; mahse, ṭawngṭai thlahthlamna sual hi engtia hneh tur nge, han sawi ve ṭalh ka tum a.
Pakhatna- Ṭawngṭai nan leh Bible chang chhiara Pathian pawlna tur hun bik zing tin ruat phawt tur a ni a. A zing thei ang lam apiang a ṭha a. Eng pawh ni se, tukṭhuan ei hma a ni ngei tur a ni. Missionary pakhat pawhin, ‘Bible chhiar hmasa lo chuan tukṭhuan ei loh tur.”tih hi thuvawnah a nei tlat a. Heng mite thuvawn aṭang hian keini te ang pumpui hma ngai zawk ṭhinhote kan tisa mi em em zia a lang chiang hle awm e.
Zing i thawh veleh thil dang engmah i tih hmain rei tawk tak ṭawngṭaina neih ching phawt mai la, chutianga ti tur chuan tuna I thawh ṭhin dan pangngai aia thawh zin deuh a ngai mai thei. “Zing taka mi zawngtute chuan mi hmu ang”tih a nih kha(Thuf. 8:17;).
Pahnihna- Phurrit, vei bik leh harstna bik Pathian hnena I thlen chu chhanna I hmuh hma loh chu dil luih tlat ching ṭhin ang che. A chang chuan, ni khat thila chhanna famkim dawn loh ṭum a awm thei a; mahse, kan ṭawngṭaina chuan Lalpa hnen a thleng ngei tih hriatna, thinlung taka Amah kan auh vanga A hmel hlim hmuh theihna kan dawng ṭhin a ni.
Mi, chhandamna hmu tura i ṭawngṭaisaka pawh chuan, ṭum khat naah chuan an dawng nghal mai lo thei e. Mahse, ṭawngṭai zawm zel la, I dil angin Lalpa’n a la rawn ti ngei dawn tih hriatna muanawm tak I dawn hma loh chuan bei ang che. A nih loh vek leh kawng dangin Ama remruat dan mil zawnga I dil dan ki I thlak thiam theihna turin Thlarau Thianghlim ṭanpuina I dawn hma loh chu ṭawngṭai ang che.
Chutiang taka I ṭawngṭai ṭhin chuan I thil lungkham leh rilru hahnate chuan a kiansan ang chia, Lalpa kutah engkim I hlan anga, chhawk hahdamna nasa tak I dawng ang.
Pathumna- Ṭawngṭai ṭulna thil a lo thleng veleh ṭawngṭai nghal mai ching ang che. Hun reife kal tawhah khan, keipawh thuhrila ka vah ṭhin laiin ṭawngṭaisak ṭul mi rawn dengtute hi tlai lamah te chuan ka hre reng thei ta ṭhin lo va. Tih dan ka thlak ta a, ṭawngṭaisak ṭul ngeia ka thinlung rawn dengtu chu, ṭhingṭhitpui nghal mai ka ching ta a.
Tin, ka thinglungah Pathian hriattirna chiang tak tak ka dawn ngat loh chuan nakin hnua ṭawngṭaisak zel turin, eng thilah mah ka intiam ngai lo va. Chutianga nakin hnua ṭawngṭai ṭula hriatna a lo thlen veleh Pathian hmaa tlukluh nghal mai ka chin aṭang chuan, thlamuanna ropui tak dawng phah nan ka hmang ta hlauh nghe nghe a. Pathian nen tui taka inpawlna ka chhar phah bawk a, a lawmawm ka tiin manhla ka ti em em ṭhin a ni.
Palina – Dan anga neiha tih dan phung pangngai anga tih ṭhin zawng zawng hi bansanin Amah Pathian ngei chu hmachhawnin be mawlh mawlh mai rawh. Ni khat chhung ngawt pawhin, “Lalpa, he pa hnenah hian eng thu nge ka sawi dawn, mi han ṭanpui teh.”tiin vwi tam tak Pathian hmaah kan inhlan ṭhin tur a ni. Kan nun ze mawi tinrengte nen ṭawngṭaina hi kan suih zawm ngei tur a ni.
Ṭawngṭaina chungchang lehkhabu ropui tak ziaktu, Hallesby-a chuan,"Mi kan tawh apiangte tan kan ṭawngṭai sak ṭhin tur a ni.”a ti a. Ṭawngṭaia kan chham ṭhin dan pangngai dah kiangin, naupang têin mawl tak maia a nu a be mawlh mawlh ṭhin ang chian hian, I Pa Pathian chu be ve mawlh mawlh mai rawh.
Pangana- Bible-a Pathian mite ṭawngṭai dan hi kan zir ve a ngai a ni. Jakoba chu zankhuain a ṭawngṭai tih kan hmu a. Chutiang bawkin, Isua ngei pawh zankhuain a ṭawngṭai tih kan hmu a. Kei pawh chutiang chu ka ching ve ta a. Dallas khuaa Galili Baptist Church-a kan ṭawngṭai tlaivar ṭhin lai te leh, Minnsota St. Paul YMCA-a zing dar 2 thlenga kan ṭawngṭai tlaivar ṭhin ṭum te, Oswald J. Smith-a hova People’s Church-a zanlai thlenga kan ṭawngṭai ṭumte-a malsawmna ka dawn ropuiziate chu ka theihnghilh thei ngai lo.
Bible-a Pathian mi ropuite tih dan kan thik peih lo hi thil zahthlak tak niin ka hria. Malsawmna an dawng nasa thei em em ṭhin a. Keini pawhin, I ti ve nei the ang u.
Estheri leh a ṭhuihhruaite chu ni thum leh zan thum chaw ngheiin an ṭawngṭai a. Ninevi mipuite pawh an khawpui zuah tura Pathian hnena an dil hlawhtlin hma loh chu chaw-lo-tui-lovin ni tam an ṭawngṭai tih kan hria a. Pentikos ni thlen hma ni sawm zet chhung chaw ngheia zirtirteho an ṭawngṭai thu kan hmu leh a(Mat. 9:14,15; T.T. 1:13,14-te en la).
Chutianga mi thianghlimte chaw ngheia an ṭawngṭai thu Bible hmun tam takah kan hmu a ni. Ezara leh a ṭhianteho, Davida te, Paula te, Barnaba te, chaw ngheia an ṭawngṭai thu kan hmu a. Nangni, unaute u, Pathian hnen ata Van chawtui ngenin, Ama thiltihtheihna dilin, ni khat tal chaw ngheia ṭawngṭai hun in nei tawh ngai em?
Pharisai-te mahin intih lan mawi tumna mai mai vanga chaw nghei an ching peih a nih chuan Pathian thiltihtheihna dawng tur leh thlarau bote lainatna phurrit vanga chaw ngheia ṭawngṭai chu keini Kristiante hian kan thei lo vang maw? A va mak dawn ve!
Daniela chuan hapta thum zet chhunga sa leh chaw tuihnai mumal engmah a ei loh thu min hrilh a(Dan. 10:2,3;). Chutiang bawkin keini pawh hian harsatna eng emaw tak tal kiansak kan nih hma loh chuan; hnehna eng emaw tal kan hlen chhuah hma loh chuan; malsawmna eng emaw kan dawn hma loh chuan; kar hnih thum pawh chaw tlem chauh eiin, hna tlem chauh thawkin, kan sualnate avanga lungngaia thupha chawi chung zelin, Pathian hmaah kan kun ve ṭhin dawn lo’m ni?
Kampen hlawhtling ber ber ka telna ṭhenkhatah chuan ni tam fe fe chhungin chaw chakna leh mut chaknate ka hluh ta ṭhin a; hnehna khawvar a en hma loh chu ṭawngṭai ṭula hriatna ka nei a. Ka cher phah deuh hial ṭhin a. A tawpah chuan, harhtharna mei a lo alh chhuak a, mi tam takin chhandamna an dawng ta ṭhin a ni.
Chhungkaw ṭhenkhat, an nu berin ṭawngṭai ṭula a hriat tlat vanga chaw ei tur mumal buatsaih mang lova, zan rei fe fe thlenga hun eng emawti chhung ṭawngṭai ṭhinte pawh an awm fo mai.
A chang chuan Bible-a mi ṭhenkhatte ṭhingṭhiin an ṭawngṭai ṭhin a. Dorki ruang bula Petera a ṭawngṭai ṭum pawh khan mi dangte chhuahtir vekin ṭhingṭhiin a ṭawngṭai a (T.T. 9:40;). Mahse, Petera bawkin Anania te nupa chunga Pathian anchhia a puan chhuah ṭum kha chuan ṭawngṭaina ang tho a ni nain, ding chungin a chham mai bawk a(T.T 5:1-10;). Joshua chuan Amor-ho nena an indo buai lai takn, ni kal lai chu ding rih turin thu a pe tlat mai. Chutiang khawpa ṭawngṭaina huaisen hlan thei rinna chu a va ropui em!(Joshua 10:12-14;).
Kan tihphung I bansan ang u
A changin Isua chu ding chungin a ṭawngṭai ṭhin a. Gethsemani huanah erawh kha chuan bawkkhupin a ṭawngṭai tih kan hmu a(Mat. 26:39). Heng zawng zawng aṭanga thil kan zir chhuah tak pakhat chu, ṭawngṭainaah hian tih dan phung bik engmah a awm chuang lo tih hi a ni. Ding chungin emaw, ṭhu chungin emaw, bawkkhupin emaw, kal chungte pawhin, kan awm dan ang anga ṭawngṭai hi kan zir tur a ni.
Harsatna leh lungngaihna nasa tak kan tawh laite chuan, bawkkhup ngeia ṭawngṭaiin Pathian kan au tur a ni a. Hun dangah te erawh chuan, Davida angin zan laiah te pawh kan tho vanga, thinlung taka Pathian pawlna neih kan ching tur a ni(Sam. 4:4;). Chumi bakah zing, chhun leh tlaiah kan ṭawngṭai leh ṭhin tur a ni (Sam 55: 17;).
Ṭawngṭaina chi hrang hrang Bible-a kan hmuh te hi chin ve ngei tumin bei teh ang. Bible mi te ṭawngṭai zat, an mittui sen zat, an chawnghei zat nghei ve tur te hian inpuahchah ila. Khawvel kan dam chhunga kan hna ropui ber, thil dang zawng zawng aia kan tuina ber, chhum lo chat lova kan tih ṭhin ni mawlh rawhse.
Aw le, tunah chuan ṭawngṭai I lo thlahthlam nasat ṭhin zia I inhmuchhuak tawh ang a, Pathian hnenah thupha chawiin I inhlan nghal dawn lo’m ni?
(He sermon hi Gospel Puangtu March, 1993, kuma chhuak kha a ni e.)
Lalpan malsawmin veng zel che rawhse.


text:
Mizoram Premier League khelh meka champion thei dinhmun a ding Aizawl FC chuan Reiek khaw club Reitlang FC an hneh lova. He result avang hian Reitlang FC hi 8-na atangin 5-naah insawn chhovin relegation zone an chhuahsan a. Aizawl FC erawh 3-naah tho la awm mahse champion theihna erawh a chhe tawh hle.
Aizawl FC 2-3 Reitlang FC
(Lalnuntluanga 11'; Justice Morgan 53')(Zirsangzela 26'; Joseph Lalfakzuala 36'; Lalruatfela 67')
Man of the Match : Lalmalsawma (Reitlang FC)
Tute nge khel?
Aizawl FC : Msa; Zuala, Zohmaa, Malsawma, Thomas; Joel Thangmawia, Rinliana, Lalnuntluanga; Pauia, Justice, Zirtea.
Reitlang FC : Malsawma; Tetea, Patea, John, Mapuia; Zion, Faka, Lalnuna; Sena, Lianzama, Fela.
First half-ah goal thum!
Inkhelh tan tirh atangin boruak a tang nghal a, first half tir atanga a tawp thlengin chance hmuh tur a awm a. Team pahnih zinga goal thun tam zawk erawh Aizawl FC ni lovin Reitlang Fc an ni.
Reitlang FC lamin PC Lalnunsiama freekick hmangin chance an nei hmasa a, mahse Aizawl FC in Lalnuntluanga hmangin goal hmahruai an thun a. He goal hi MPL goal 100-na a ni a, Justice Morgan thawhrah Tluanga'n a seng a tih theih awm e. Team pahnih ten chance an in neih chhawk zak zak a, Reitlang defence a pherh a Zohmangaiha'n thelh ho viau mahse Justice Morgan a dummy leh Joel Thangmawia pass te chu hmuhnawm viau a, Joel-a volley Reitlang keeper Lalmalsawma (Mala) save pawh pui tak a ni.
Aizawl FC in an chance tha an thelh hnuah Reitlang lamin goal an thun thung a, Lalnuna cross defender dang per chu Aizawl FC keeper MS Dawngliana dang hram mahse a per chu Zirsangzela'n (Sena) goal-ah a chantir a. Hemi hnu hian Sena cross chu Joseph Lalfakzuala'n lo hmang tangkaiin Reitlang goal hnihna a thun a. He goal hi referee in goal-ah pawm lawk lo mahse assistant referee in a hmuh chiang em avangin goal-ah pawm a ni a, referee thuthlukna hi a dik ngei niin replay-ah pawh a lang bawk. First half chance dang chu awm bawk mahse goal dang a luh belh tawh lo.
Second Half-ah Aizawl FC an nawi!
Aizawl FC in second half tan phat atangin an nawr nghal a, Tluanga cross tha tak chu Malsawma Chhangte-a'n tha takin tauh mahse Mala'n a dang hman a. Amaherawhchu Aizawl FC ball bawh anat em avangin goal erawh an thun ta thova, Joel-a ball vawrh tha tak chu Justice-a'n goal-ah a chantir a. Mahse hemi hnu Aizawl FC attack hi a nep sawt a, Reitlang FC lamin chance an nghah viau thung a. Aizawl FC defence pherh nangchhingin Lalruatfela'n Reitlang goal thumna a thun a. Hemi hnu pawh hian Lallianzama'n goal thun ngeina tur chance a nei a, mahse goal zawnah a pet lo thung. Aizawl FC in bench atanga rawn lut Michael Lalremruata hmangin chance chu an nei a, mahse an thun thei lova. Extra time-ah Justice-a'n freekick a thun loh bawk avangin Reitlang FC lakah Aizawl FC chu an tlawm ta a ni.
Eng nge an sawi?
Aizawl FC manager Hmingthana chuan ,"Champion kan in beisei tawh lova, mahse team dang pawh hi che chhe thei vek tho a ni a. Vawiin kha chu kan chance kan thelh hnem hret a ni e" tiin a sawi a. Hetihlai hian Reitlang FC head coach Benjamin L. Khiangte chuan,"Vawiin hian chak mahila, kan dinhmun hi a la him lova. Theihtawp kan chhuah zel ang" tiin him ngei tura theh tawp an beih tur thu a sawi ve bawk.
Sawi belh ang
* Aizawl FC in 2nd Phase-ah a vawikhat nan point an hloh a, hemi hma an match 3 erawh an chak fai vek thung. Aroh Joel hrem tuar hi Aizawl FC game-ah hian a hriat tak meuh meuh a. Ani hi match thum khelh a man of the match vawi hnih la thei kha a ni a. A match thumnaah pawh hian Aizawl FC chakna goal thunin man of the match la thei tur khawpin khel tha mahse red card a hmuh vangin a hmu ta lo a ni.
* Reitlang FC hian chak an phu hrim hrim a, Aizawl FC player hlui Sena'n a club hlui tan harsatna a siam zeuh zeuh bakah 2nd Phase a vawikhatna atan rawn in lan Lallianzama Reitlang tan a khel tha a, chance tha tak thelh bawk mahse Aizawl FC defender te ti buai tu ber chu Lianzama hi a ni.
Mizoram Premier League Standing


text: 1A nunung penin ka sanggamte aw, Topa sungah lungdam un! Note tungah a kibangmah gelh kik ding buaihuai lo a, note adingin bitna ahi hi. 2Tua uite, tua gilo-a gamta mite tua misa a atgawpte lakah na pilvang un. 3Ahang in, ei vunatte ei Kha-a Pasian biate, Khrist Jesu sunga a minthangte in, ci-le-sa ah muanna i nei kei hi. 4Tua bangin suang nuam hi leng, kei mahmah in zong suan theih ding tampi ka nei hi. Midang khatpeuh in ci-le-sa suan ding nei a, a kingaihsut leh ken ka hauzaw sem hi; 5a nigiat ni-a vunat Israel mi, Benjamin beh, Hebrew-te laka a Hebrew, thukham zuihna ah Pharisee, 6hahkatna lamah pawlpi bawlsia; thukham tawh kisai thumaanna ah a genbaang lo ka hi hi. 7Ahi hangin kei adinga metna ahi peuhmah tu-in Khrist hangin supna-in ka sim hi. 8Tua tham loin ka Topa Khrist Jesu theihna a thupi luatna tawh tehin na khempeuh supna-in ka sima, ama hangin na khempeuh ka taan zo hi. Tuate khempeuh ninneng bangin ka ngaihsun hi, Khrist ka ngah nading le 9ama sungah ka om theih nading hi-a, thukham pana hong pai keima thumaanna hi loin Pasian pana upna tawh hong pai Khrist upna tungtawna kingah thumaanna pen hizaw hi. 10Khrist le ama thawhkikna’ vangliatna le a thuaknate thuakpihna, a sihna ah amah tawh kibatna ka thei nuam hi. 11Tua pen misi pana thawhkikna ka ngah theih nading ahi hi. 12Hih khempeuh a ngah khin ta, hong kicingsak khin zo, ka cihna hi loin Khrist Jesu in kei hong matna mah ken zong ka mat zawh nadingin mai ka nawt tentan hi. 13Sanggamte aw, a mankha khin ta in ka kisim kei hi. Ahi hangin ka hih na khat in: nunglama omte ka mangngilh-a mailama om nate ka delh tentan hi. 14Khrist Jesu sunga vanlam-a letsong ngah dinga Pasian in hong sapna kung lam manawh in ka nawt teitei hi. 15A picing khinsa eite khempeuh in tua bang lungsim i neih ding ahi hi. Note in a kilamdang thu tuam khat na ngaihsut uh leh tua zong Pasian in hong theitelsak ding hi. 16I ngahsa ciangciang bek tawh kikhom in eite nungta ni. 17Sanggamte aw, kei omdan zui-in midangte tawh kipawl unla, note gamtat zia dinga kong piak bang uh zui-a a nungtate ciamteh un. 18Ahang in, a beisa hunah mi tampite Khrist singlamteh galin a nungta uh hi, ci-a kong gensa bangin tu-in zong khitui nangawn tawh kong gen kik lai hi. 19Amaute tupna, siatna hi-a, a pasian uh amau gilpi hi-in, a minthanna uh amau maizumna ahi hi. Amaute in leitung nate bek a ngaihsun uh hi. 20Ahi hangin eite gammi i hina vantung ahi hi. Eite in tua mun panin Honpa Khat – Topa Jesu Khrist lawptakin i ngak hi. 21Na khempeuh a ukna nuai-ah a koihsak thei tua vangliatna in a simmawh huai i pumpite, a minthang ama pumpi tawh kibang dingin a khel ding pa amah ahi hi.


text:
Kum 2010 atanga misual.com-a inziak lut ve chauh ka nia. Ka luh tirh chu misual.com lun vanglai a niin ka hria a, kum 2011 chhovah phei chuan a nuam laih laih viau a ni. Mahse, kum 2012 chawhnu lam atang hian a reh tan ta deuh va. Chhuanlam tha ber chu, facebook hi a ni. Facebook hian misual.com lo pawh Mizo website dang a tireh hle niin a hriat a. Hetah hian eng nge kan tih ang?
1. Tun hma chuan misual.com-a thu post hi facebook-ah an post thin a, tunah chuan facebook-a thu post te hi misual.com-ah kan suan lut tawh. Hei hi, tun hma ang ang a nih theih nan eng thil nge kan tih ang?
>> Member-te hi a neitu ni mah ila, a enkawltu ber chu Administrator-te an ni. Anni hi an tan a ngai. Tunah hian Administrator hi mi 10 vel an awmin ka hria; he’ngte hian theihtawp chhuah tlang sela chuan kan zia chho deuh ang. Chanchinbumi active thei tur, chanchin tharlan update zat zat theitu tur administrator-a dah a ngai.
2. Facebook user emaw, midang tute tan pawh misual.com hi luh châkawm taka a awm theih nan eng thil nge tih tul?
>> Kan misual.com hi upgrade a ngai. Kan Administrator-te’n tihdan tur an hria ang. Facebook user te luh châkawm a nih theih nan misual.com hi han tuaithar leh deuh teh u. Ngai kan awh chuan hma kan sawn lo tihna a ni a, hma kan sawn loh chuan mi’n hma min sawnsan a, kan hnungtawlh tihna a ni. Chuvangin ngaiawh hi hnungtawlhna a ni.
3. Tun hmaa misual.com user active tak takte kha tunah chuan facebook lamah an pem zo tawh a, site lamah an rawn lang leh phauh phauh thin chauh a ni. (Kei pawh ka bang bik chuang law) Hei hi engtia tih tur nge?
>> E le… Kan administrator te ngei ngei pawh site-a an active peih loh chuan engtin nge member zawkte an active peih ang? Administrator te khan tan han la teuh u. Comment lamah pawh han tang deuh teh u. Administrator nih vanga comment zah tlat emaw, nuam lo tih emaw, mahni ngaihdan sawi ngam loh emaw kha awmzia awm lo!
4. Engtin nge member lut thinte tan site nuam tak a nih reng theih nan kan tih ang?
>> Member-te tan inelna thianghlim awm sela… Nikum lamah lawk khan plugins thar — thla khata comment hnem ber, ni khata comment hnem ber, post hnem ber etc. vel kha an rawn ti vak a. Hei hian lawm a hlawh phian a, member-te-ah inelna a siam a, comment pawh a tam hle thin kha. Mahse, an titawp leh ta thuai a, comment lak tlak vak loh a tam vang leh mobile user te’n harsatna kan tawh thin vang ni awm tak a ni. Mahse, mobile user te tana harsatna siam lo tur siin tih dan han ngaihtuah leh ula, comment pawh kan uar chho ve leh mai ang. Mi’n ‘No Comment’ tih ringawt pawha an rawn comment peih phawt chuan lawm hle zawk ila.
5. Facebook hi mawhphuh ber tur chu a ni em?
Tuna a lan danah chuan niin a lang. Mahse, Paite website pakhat Zogam Online-ah chuan online hi engtik lai paw’n 1000 chuang an awm reng! Facebook an hmang nasa ve tho! Hetah tak hian kan Administrator-te’n tihtur an ngahzia hre hlawm mawlh rawh se! Administrator online ngai lo chu paih ngam mai sela, (paih phei chu a ngai kher chuang lãw) a active thei deuh tur leh manhla thei deuh tur mi thar han lak belh teh u.